Diari Oficial de la Generalitat Valenciana


Sumari del DOGV 3745, del 09-05-2000 (2000/2940)

ORDRE de 10 de març de 2000, de la Conselleria de Cultura, Educació i Ciència, per la qual es modifica l'autorització en els nivells educatius que s'especifiquen en l'annex a diversos centres docents privats.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3745

Data del DOGV
:   09-05-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/2940


Data del document
:   10-03-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Alacant
    * València
    * Novelda
    * ensenyament privat

ORDRE de 10 de març de 2000, de la Conselleria de Cultura, Educació i Ciència, per la qual es modifica l'autorització en els nivells educatius que s'especifiquen en l'annex a diversos centres docents privats. [2000/2940]
  
Els expedients han sigut incoats a instància dels representants de la titularitat dels centres privats que s'indiquen en l'annex, en sol·licitud de modificació de l'autorització en els nivells educatius que s'especifiquen.
  
La Direcció General de Centres Docents ha declarat, per resolucions individualitzades per a cada centre, l'adequació de les instal·lacions proposades, quant a espais educatius es referix, a allò disposat en el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris.
  
Cada expedient inclou informe favorable de la unitat tècnica de construccions i, en el cas corresponent, el compromís d'aportar la relació de professors i titulacions de les noves unitats abans de l'inici del curs en què hagen de funcionar.
  
Vists la Llei Orgànica 8/1985, de 3 de juliol (BOE de 04.07.1985), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 986/1991, de 14 de juny (BOE de 25.06.1991), pel qual s'aprova el calendari d'aplicació de la nova ordenació del sistema educatiu, modificat i completat pel Reial Decret 173/1998 de 16 de febrer (BOE de 17.02.1998), el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris, i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Autoritzar la modificació en els nivells educatius a cadascun dels centres que s'indiquen en l'annex, en els termes que s'especifiquen i amb efectes des de l'inici del curs acadèmic 2000/01.
  
Disposició addicional
  
Primera
  
El centre que no ha aportat la relació de professors i titulacions respectives haurà de fer-ho davant la direcció territorial corresponent, que l'haurà d'aprovar després de l'informe previ de la Inspecció Educativa, abans de l'inici de les activitats educatives corresponents.
  
Segona
  
El centres hauran de complir allò establit en l'article 6 del Reial Decret 1.004/1991, de 14 de juny (BOE de 26.06.1991), i en el Decret 193/1988, de 12 de desembre (DOGV de 02.02.1989) del Consell de la Generalitat Valenciana, pel qual s'aproven les normes per a l'accessibilitat i eliminació de barreres arquitectòniques.
  
La present autorització donarà lloc a les corresponents inscripcions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes a comptar de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.
  
València, 10 de març de 2000
  
El conseller de Cultura, Educació i Ciència
  
MANUEL TARANCÓN FANDOS
  
ANNEX
  
Centre: Nuestra Señora del Carmen
  
Titular: Hermanas de la Virgen María del Monte Carmelo
  
Domicili: c/ Madre Elisea Oliver, 2
  
Localitat: Alacant
  
Província: Alacant
  
Codi: 84778550
  
Modificació que s'autoritza:
  
- Ampliació d'unitats del nivell d'Educació Preescolar/Infantil, II cicle, fins a un total de 8 unitats d'Educació Infantil, II cicle amb 200 llocs escolars.
  
Centre: La Inmaculada
  
Titular: Compañía de Jesús
  
Domicili: Av. de Dénia, 32
  
Localitat: Alacant
  
Província: Alacant
  
Codi: 95250420
  
Modificació que s'autoritza:
  
- Ampliació de les unitats de Batxillerat fins a un total de 8 unitats amb 280 llocs escolars en les modalitats autoritzades.
  
Centre: Padre Dehon
  
Titular: Padres Reparadores
  
Domicili: c/ Santa Inés, 1
  
Localitat: Novelda
  
Província: Alacant
  
Codi: 29686011
  
Modificació que s'autoritza:
  
- Ampliació d'unitats del nivell d'Educació Infantil, II cicle, fins a un total de 6 unitats amb 150 llocs escolars.
  
- Ampliació d'unitats del nivell d'Educació Primària fins a un total de 18 unitats amb 450 llocs escolars
  
Centre: Marni
  
Titular: Centro de Estudios Marni, SA.
  
Domicili: c/ Padre Viñas, 94
  
Localitat: València
  
Província: València
  
Codi: 34698855
  
Modificació que s'autoritza:
  
- Ampliació de la capacitat de llocs escolars del II cicle d'Educació Infantil, fins a un total de 285 llocs escolars sense variació del nombre d'unitats ja autoritzades i que fan un total de 12.